PLAN I PROGRAM RADA KANDIDATA ZA PREDSEDNIKA BRIDŽ SAVEZA SRBIJE - JOVANA JAHIĆA

Ponovo se kandidujem za Predsednika Bridž Saveza Srbije, da ovaj put dobijem podršku većine članova skupštine i da mi daju priliku da zajedno sa predloženim upravnim odborom ostvarimo cilj da svojim delovanjem doprinesemo razvoju i promociji Bridža u Republici Srbiji, kao i povećanju broja gradjana koji će se baviti istim, posebno dece i mladih.

Plan i program koji bih želeo da sprovedem, obuhvata sledeće aktivnosti:

1. Stvaranje uslova za rad bridž škola za početnike (obezbediti klubovima sredstva za rad škola).

2. Promovisanje obrazovne i vaspitne funkcije brdža, fer-pleja, razumevanja, tolerancije i odgovornosti kroz bavljenje bridžom (poboljšati rad komisija koje se bave takmičenjem u savezu).

3. Obezbedjivanje uslova za razvoj takmičarskog bridža u Republici Srbiji i uslova za postizanje vrhunskih rezultata ( obezbediti sponzore za reprezentativne selekcije).

4. Organizovanje sportskih manifestacija i takmičenja, kao i učešće na medjunarodnim sportskim takmičenjima i manifestacijama (omogućiti redovno podmirivanje medjunarodnih kotizacija).

5. Obezbedjivanje stručnog obrazovanja i usavršavanja sportskim stručnjacima i pružanje pomoći svojim članovima u unapredjenju stručnog rada (organizovanje stručnih seminara).

6. Redovno izveštavati članove saveza o aktivnostima i rezultatima rada predsednika, upravnog odbora i njegovih članova.

Prioritet mi je da obezbedim izvore finansiranja koji bi nam omogućili nesmetano sprovodjenje gore navedenih aktivnosti, a prvi korak ka ostvarenju ovog prioriteta jeste **popularizacija Bridža**.U planu je organizovanje promocije bridža u školama, kako bi se deci približile prednosti i lepota ovog našeg sporta. U saradnji sa Telegraf portalom i drugim medijima u planu je niz reportaža o Bridžu i našim najuspešnijim Bridžistima, kao i izrada promotivnog videa, koji bi bio dostupan na sajtu Bridž Saveza Srbije, sa mogućnošću deljenja na društvenim mrežama. Na kraju svake takmičarske godine organizovati proglašenje najboljih klubova, takmičara i sportskih radnika i adekvatno ih nagraditi.

U nadi da će te prihvatiti predlog mog programa, zahvaljujem se i sve vas srdačno pozdravljam.

Vaš kandidat,

Jovan Jahić

Predlažem sledeći sastav upravnog odbora:

Ivan Miletić

Zoran Sibinović

Vladan Kardašević

Vladimir Kalčić

Vladan Djordjević